केतन मेहता ने दशरथ मांझी के जीवनकाल में ही उनसे उनके जीवन पर फिल्म बनाने की मंजूरी ली थी। वर्ष 2007 में उनकी मृत्यु के बाद अचानक अनेक फिल्मकारों का मांझी पर ध्यान गया। कुछ ने उनके जीवन पर डाक्यूमेंट्री बनाई और संजय झा मस्तान और केतन मेहता ने फिल्म की तैयारी शुरू कर दी। मांझी के जीवन पर सबसे पहले गया निवासी लेखक शैवाल ने कहानी लिखी थी। संयोग ऐसा कि मांझी के जीवन पर रिसर्च करने गए सभी व्यक्तियों ने शैवाल से मुलाकात की। वे केतन मेहता के सलाहकार भी रहे। उनके अनुसार, 'मांझी ने पहाड काटने जैसा श्रमसाध्य काम प्रेम के वशीभूत होकर किया। वह 20 वीं सदी के जुनूनी प्रेमी हैं। उनके जीवन पर लिखने या फिल्म बनाने वालों को उनके प्रेम की सार्वजनिकता पर ग्ाौर करना चाहिए। अगर कोई उन्हें सिर्फ पहाड काट कर रास्ता बनाने वाले व्यक्ति के तौर पर याद करता है तो उनके जीवन के मर्म को नहीं समझ सकता।